Det har blitt latterlig enkelt å legge gulv selv. Klikkvinyl er intet unntak. Med sine egenskaper er vinyl uslåelig på kjøkkenet. Kombiner det med et system som gjør det lekende lett å legge selv, og du har alle kjøkkeneieres drømmegulv. Du trenger hverken lim, skruer, tape eller spesielle verktøy. Du behøver heller ikke å være nevneverdig «handy». Klikkvinyl kommer i praktiske størrelser, og kan legges oppå eksisterende gulv der du har jevnt underlag. Selve leggingen er svært enkel: Du trenger bare å klikke gulvlengdene i hverandre – de passer som puslebrikker. Da blir det lett å få usynlige skjøter også for deg som aldri har lagt gulv før.